wickkiey/tamil-wikipedia-chunked huggingface dataset:
# அளவெட்டி

## வழிபாட்டிடங்கள்

### ஏனைய ஆலயங்கள்

- அரசடி ஞானவைரவர் ஆலயம்
- அளவெட்டி வடக்கு செட்டிச்சோலை முதலியவேள் ஆலயம் *(குறிப்பு: இவ்வாலயத்தின் பூர்வீக வரலாறு அறியப்படாததால், இவ்வாலயத்தின் மூலமூர்த்தியை ஆண் தெய்வமாகவோ அல்லது பெண் தெய்வமாக கருதுவோரும் உண்டு. ஆகையால் இவ்வாலயத்தின் மூர்த்தி வடிவம் சிவனும் பார்வதியும் சேர்ந்த உருவமாக இருக்கலாம் என நம்பப்படுகின்றது.)*
- அளவெட்டி வடக்கு தாமர்வளவு வைரவர் ஆலயம்
- இராவத்தை வைரவர் ஆலயம்
- கேணிக்கரை ஞானவைரவர் ஆலயம்
- அளவெட்டி வடக்கு சாத்தாகலட்டி ஐயனார் கோவில்
- அலுக்கை நாவலடி ஞானவைரவர் ஆலயம்
- இராவத்தை வீதி காளி கோயில்
- அளவெட்டி மேற்கு முருகபுரம் சிவஞான வைரவர் தேவஸ்தானம்
- அளவெட்டி கிழக்கு கும்பலை நரசிங்க வைரவர் ஆலயம்
- அளவெட்டி மேற்கு தம்மளை பலாவடிப் பிள்ளையார் கோயில்
- அளவெட்டி மேற்கு ஆதிகாளியம்பாள் ஆலயம் (காட்டுப்புலம்)
- அளவெட்டி தெற்கு குருவளை வைரவர் ஆலயம்
- அளவெட்டி தெற்கு குருவளை பேச்சியம்மன் ஆலயம்
- அளவெட்டி கிழக்கு வெள்ளியம்பதி காளி கோவில்
- அணிஞ்சிலடி விநாயகர் ஆலயம்
- அளவெட்டி மேற்கு தம்பளாவத்தை சிதம்பரேஸ்வரர் ஆலயம்
- அளவெட்டி புனித சூசையப்பர் ஆலயம்
- மாகியப்பிட்டி புனித செபஸ்தியார் தேவாலயம்
- தென்னிந்திய திருச்சபை தேவாலயம்
# அளவெட்டி

## பாடசாலைகள்

- அருணோதயக் கல்லூரி
- சீனன்கலட்டி ஞானோதய வித்தியாலயம்
- அளவெட்டி அருணாசலம் வித்தியாலயம்
- அளவெட்டி சதானந்தா வித்தியாலயம்
- அளவெட்டி வடக்கு அமெரிக்கன் மிஷன் தமிழ்க்கலவன் பாடசாலை
- அளவெட்டி தெற்கு அமெரிக்கன் மிஷன் தமிழ்க்கலவன் பாடசாலை
- அளவெட்டி தெற்கு றோ. க. த. க. பாடசாலை
# அளவெட்டி

## அளவெட்டியில் புகழ் பூத்தவர்கள்

- டபிள்யூ. ஜி. ரொக்வூட், அரசியல்வாதி, மருத்துவர் (1843-1909)
- தி. சதாசிவ ஐயர், தமிழறிஞர்
- என். கே. பத்மநாதன், நாதசுவரக் கலைஞர்
- வி. தெட்சணாமூர்த்தி, தவில் கலைஞர்
- துரைசாமி உருத்திரமூர்த்தி, கவிஞர்
- சேரன், கவிஞர்
- வை. சச்சிதானந்தசிவம், ஓவியர், எழுத்தாளர்
- கிருஷ்ணா வைகுந்தவாசன், தமிழ் ஆர்வலர்
- வ. பொன்னம்பலம், அரசியல்வாதி
- அருணாச்சலம் சரவணமுத்து, தமிழறிஞர்
- வர்ண ராமேஸ்வரன், பாடகர், இசைக்கலைஞர்
- ஐயாத்துரை சிவபாதம், மிருதங்கக் கலைஞர்
- கே. எம். பஞ்சாபிகேசன், நாதசுரக் கலைஞர்
- குமார் குணரத்தினம், அரசியல்வாதி
- அருட்கவி விநாசித்தம்பிப் புலவர்
- நாகலிங்கம் வேதநாயகன், வட மாகாண ஆளுநர்
- வீ. கே. நடராஜா, நாதசுவரக் கலைஞர்
- கேசவமூர்த்தி, வயலின் வாத்தியார்
- சந்திரவர் சிதம்பரப்பிள்ளை (பொன்னையா மாஸ்ரர்), முன்னாள் அதிபர்
# போரம்மா உனையன்றி யாரம்மா

**போரம்மா உனையன்றி யாரம்மா** என்பது ஒரு ஈழப் போராட்டப் பாடல். இப்பாடலை குமாரசாமி, பார்வதி சிவபாதம் இருவரும் இணைந்து பாடியிருந்தார்கள்.
# போரம்மா உனையன்றி யாரம்மா

## இசை

இப்பாடலுக்கான இசையில் பாரம்பரிய உடுக்கு இசைக்கருவி பயன்படுத்தப்பட்டுள்ளது.
# போரம்மா உனையன்றி யாரம்மா

## பாடல் வரிகள்

போரம்மா  
உனையன்றி யாரம்மா  
செந்தணலில் வெந்திடினும் எங்கள்பகை கொல்வோம்  
தேடிவரும் எங்கள்பகை ஓடிவிடச் செய்வோம்  
ஓடிவிடச்செய்வோம் ஓடிவிடச்செய்வோம்  
அண்ணன்பெயர் சொல்வோம் அச்சமில்லை என்போம்  
அண்ணன்பெயர் சொல்வோம் அச்சமில்லை என்போம்  
அண்ணன்பெயர் சொல்வோம் அச்சமில்லை என்போம்  
இங்கு தமிழ்ஈழமது பொங்கிவர வெல்வோம்  
அண்ணன் பிரபாகரனின் கண்ணில் எழும்பொறிகள்  
ஆணையிடும் போதினிலே ஆடும் கரும்புலிகள்  
ஆடும் கரும்புலிகள் ஆடும் கரும்புலிகள்  
வெண்சபதம் செய்வோம் வெடிகளென ஆவோம்  
வெண்சபதம் செய்வோம் வெடிகளென ஆவோம்  
வெண்சபதம் செய்வோம் வெடிகளென ஆவோம்  
எங்களுயிர் தந்தெமது எதிரிகளைக் கொல்வோம்  
மின்னல் தன்னைக் கண்ணில் கொண்டு  
வீசும் காற்றின் வேகம் கொண்டு  
மண்ணில் வந்த வேங்கையம்மா போரம்மா  
மண்ணில் வந்த வேங்கையம்மா -நாங்கள்  
மண்ணில் வந்த வேங்கையம்மா  
அண்ணன்சொன்ன வேதம் கேட்டு  
விண்ணைக்கூட மண்ணில் வீழ்த்தி  
ஆடும் கரும்புலிகளம்மா போரம்மா  
ஆடும் கரும்புலிகளம்மா -நாங்கள்  
ஆடும் கரும்புலிகளம்மா -நாங்கள்  
ஆடும் கரும்புலிகளம்மா
# ஆல்வார் குல்ஸ்ட்ரான்ட்

**ஆல்வார் குல்ஸ்ட்ரான்ட்** (Allvar Gullstrand, சூன் 5, 1862 - சூலை 28, 1930) ஒரு சுவீடிய விழியியலாளர் (கண் மருத்துவர்) ஆவார். இவர் உப்சாலா பல்கலைக்கழகத்தில் தொடர்ந்து (1894-1927) கண் மருத்துவம், மற்றும் ஒளியியல் துறைகளில் பேராசிரியராகப் பணி புரிந்து வந்தார். 1911 ஆம் ஆண்டிற்கான மருத்துவம் அல்லது உடலியங்கியலுக்கான நோபெல் பரிசினைப் பெற்றவர். இவர், கண்களில் ஏற்படும் ஒளி சிதைவினையும், ஒளியியல் உருமத்தினையும் கண்டறிய இயல்கணித முறைகளைப்பயன்படுத்தினார். உருப்பிறழ்ச்சி (astigmatism), விழி அகநோக்கியினை மேம்படுத்துதல் மற்றும் கண்புரை நீக்கியபின் திருத்துவில்லைகளை உபயோகித்தல் ஆகியவற்றில் நடத்திய ஆய்விற்காக பாராட்டப்படுகிறார்.
# அத்தி (சேரர்படைத் தலைவன்)

சங்கப்பாடல்களில் **அத்தி** என்னும் பெயருடன் இரண்டு பேர் உள்ளனர்.  
ஒருவன் சோழ அரசன் கரிகாலனின் மகளான ஆதிமந்தியின் காதலன். இவனது முழுப்பெயர் ஆட்டனத்தி.  
மற்றொருவன் சோழ அரசன் பெரும்பூட் சென்னியின் பகையாளி.  
பகையாளி என்பதால் இவனைச் சேரர் படைத்தலைவன் என்று அறிஞர்கள் கருதுகின்றனர்.  
போர் என்னும் ஊரைத் தலைமை இடமாக வைத்துக்கொண்டு பழையன் என்பவன் ஆண்டுவந்தான். இவன் சோழனின் நண்பன் அல்லது படைத்தலைவன். இவனை அவனது தலைநகருக்கு அருகிலிருந்த கட்டூர் என்னுமிடத்தில் ஏழு-பேர் கூட்டாகச் சேர்ந்து தாக்கிக் கொன்றனர். நன்னன், ஏற்றை, அத்தி, கங்கன், கட்டி, கணையன், புன்றுறை என்போர் அந்த ஏழு-பேர்.  
இந்தப் பாடலில் அத்தி "நறும்பூண் அத்தி" என்று சிறப்பிக்கப்பட்டுள்ளான்.
# அந்துவன் கீரன்

காவட்டனார் என்னும் புலவர் பாடியுள்ள இரண்டு பாடல்களில் ஒன்று புறநானூறு 359 எண்ணுள்ள பாடல்.
இந்தப் பாடலின் அடியில் **அந்துவன் கீரனை**ப் பாடியது என்னும் குறிப்பு உள்ளது. பாடலில் இவன் பெயர் இல்லை. பாடல் பெருங்காஞ்சி என்னும் துறையைச் சேர்ந்தது.  
பல நாடுகளை வென்று ஆண்ட அரசர்களும் இறுதியில் தம் உடலை நரியும் பேயும் தின்ன இடுகாடு சென்றடைந்தனர். உனக்கும் ஒருநாள் இது வரும். எனவே ஆண்டு சென்ற பின்னரும் உன் பெயர் விளங்கும் செயல்களை இப்போதே செய் - என்று புலவர் அந்துவன் கீரனுக்கு அறிவுறுத்துகிறார்.  
பழியை விரும்பாதே.  
புகழை விரும்பு  
ஆசைப்பட்டதைப் பேசாதே  
நல்லதையே பேசு  
இரவலர் விரும்பாவிட்டாலும் அவர்களுக்குத் தேருடன் கூடிய பரிசுகளை வழங்கு  
ஆகியவை புலவர் அந்துவன் கீரனுக்குக் கூறிய அறிவுரை.
# அந்துவன் கீரன்

## இவற்றையும் ஒப்பிட்டுக்கொள்க

- அந்துவன்
- அந்துவஞ்சாத்தன்
- அந்துவன் செள்ளை
- நல்லந்துவனார்
# அந்துவன் செள்ளை

**அந்துவன் செள்ளை** சேர அரசன் இளஞ்சேரல் இரும்பொறையின் தாய். இரும்பொறை பதிற்றுப்பத்து நூலில் பாராட்டப்பெறும் ஒன்பதாம் பத்தின் பாட்டுடைத் தலைவன். இந்தப் பத்தின் பதிகப்பாடல் இவனது பெற்றோர் பெயர்களைக் குறிப்பிடுகிறது.  
குட்டுவன் இரும்பொறை இவனது தந்தை.  
தாய் அந்துவன் செள்ளை.  
இந்த அந்துவன் செள்ளை என்பவள் மையூர் கிழான் என்பவனின் வேண்மாள்.  
தள்ளை என்பது தாயைக் குறிக்கும் திசைச்சொல். அதுபோலச் செவிலியைக் குறிக்கும் திசைச்சொல் செள்ளை.  
சேர அரசன் அந்துவனின் செவிலித் தாயை மையூர் கிழான் மணந்துகொண்டான். வேளிர் குடி மகளை "வேண்மாள்" என்றனர்.
இந்த வேண்மாளின் மகள் குட்டுவன் இரும்பொறைக்கு மனைவியானாள். இவர்களின் மகன்தான் இளஞ்சேரல் இரும்பொறை.  
பதிகத்தில் உள்ள தொடர்
:"குட்டுவன் இரும்பொறைக்கு மையூர் கிழாஅன் வேண்மாள் அந்துவனை செள்ளை ஈன்ற மகன் ... இளஞ்சேரல் இரும்பொறை"
# சேரமான் அந்துவஞ்சேரல் இரும்பொறை

**அந்துவன்** என சுருக்கமாக குறிக்கப்படும் **சேரமான் அந்துவஞ்சேரல் இரும்பொறை** கரூவூரைத் தலைநகராகக் கொண்டு ஆட்சி செய்த சேர அரசன். இவரே பதிற்றுப்பத்து 7-ஆம் பத்தின் பாட்டுடைத் தலைவனான செல்வக்கடுங்கோ வாழியாதனின் தந்தை அந்துவன் பொறையன். இவர் மனைவி 'பொறையன் பெருந்தேவி'. இவள் 'ஒருதந்தை' என்பவனின் மகள்.  
பதிற்றுப்பத்து பதிகத்தில் குறிப்பிடப்பட்டுள்ள இந்தக் குறிப்புகளை ஒன்று சேர்த்துப் பார்க்கும்போது **அந்துவன்** என்பவனும், **அந்துவன் சேரல் இரும்பொறை** என்பவனும் ஒருவனே என்று  
இவனது செவிலித்தாய் அந்துவன் செள்ளை. மையூர் கிழானின் மகளாகிய இவள் குட்டுவன் இரும்பொறையை மணந்து பெற்ற மகனே பதிற்றுப்பத்து ஒன்பதாம் பத்தின் தலைவனான இளஞ்சேரல் இரும்பொறை.  
"மடியா உள்ளமொடு மாற்றோர்ப் பிணித்த நெடுநுண் கேள்வி அந்துவன்" எனப் பதிகத்தில் வரும் குறிப்பால் இவன் அரசன் என்பதும், நன்கு கற்றவன் என்பதும் தெளிவாகிறது.
# சேரமான் அந்துவஞ்சேரல் இரும்பொறை

## வாழ்க்கைக் குறிப்பு

இரும்பொறை என்னும் மரபைத் தொடக்கி வைத்தவன் இவனே. இவனது வழி வந்தவர்களே இரும்பொறை அல்லது பொறையன் என அழைக்கப்பட்டார்கள். இவன் சேர நாட்டு அரசுரிமை பெறுவதற்கான மரபுவழி வந்தவனாக இல்லாது இருக்கலாம் எனவும் கருதப்படுகிறது. எனினும் சேர மன்னர்களின் உதியன் மரபுவழி அற்றுப்போனதாலும், இவனது புதல்வர்களுக்கு, அவர்களது தாய்வழியாக பொறையநாட்டு வாரிசுரிமை கிடைத்ததாலும் இவர்கள் சேரநாட்டு அரசர்கள் ஆகும் வாய்ப்புப் பெற்றார்கள்.  
அந்துவஞ்சேரல், அமராவதி ஆற்றுப்படுகைப் பகுதிகளைப் பாதுகாப்பதற்காக அங்கே அனுப்பப்பட்டான். அவன் அங்கே ஒரு இராச்சியத்தை உருவாக்கினான் அது அமராவதி ஆற்றுப்படுகைப் பகுதி, கொங்கு நாடு, பொறையநாடு என்பவற்றை உள்ளடக்கியிருந்தது. அந்துவஞ்சேரல், இதன் ஆட்சியாளன் ஆனான். இதன் மூலம் அவன் அந்துவஞ்சேரல் இரும்பொறை என அறியப்பட்டான். அந்துவஞ்சேரல் பொறையநாட்டு வாரிசுரிமை பெற்ற இளவரசியை மணந்து கொண்டவன்.  
இவனது இரண்டாவது மகனான செல்வக் கடுங்கோ வாழியாதன் இரும்பொறை சேர மன்னன் ஆனான். இவனுக்கு முன் குறுகிய காலம் அந்துவஞ்சேரலாதன் அரசனாக இருந்திருக்கக்கூடும் என்பது சிலரது கருத்து. ஆனால் இதற்குப் பல காலம் முன்னரே, களங்காய்க்கண்ணி நார்முடிச்சேரல் ஆட்சிக்கு வருவதற்கு முன் அந்துவஞ்சேரல் இறந்துவிட்டதாகவும் கூறப்படுகிறது..
# சேரமான் அந்துவஞ்சேரல் இரும்பொறை

## இலக்கியத்தில்

பதிற்றுப்பத்து ஏழாம் பத்தின் பாட்டுடைத் தலைவன் செல்வக் கடுங்கோ வாழியாதனின் தந்தை இவன். இவனது மனைவி பெயர் தெரியவில்லை. எனவே இவளை இந்தப் பொறையனின் பெருந்தேவி என்றே குறிப்பிட்டுள்ளனர்.  
இவன் காலத்தில் சோழன் முடித்தலைக் கோப்பெருநற்கிள்ளி என்பவன் உறையூரைத் தலைநகராகக் கொண்டு சோழநாட்டை ஆண்டுவந்தான். சோழன் சேரனைக் காணக் கருவூர் வந்தான். சேரனின் வேல் வீரர்கள் நட்புக்காக வந்துள்ளமை அறியாது தாக்கினர். சோழன் மார்பில் புலிச்சின்னம் பொறிக்கப்பட்டிருந்தது. அதனை அம்புகள் சிதைத்தன. சோழனின் பட்டத்து யானை படைக்கடலின் நடுவே நாவாய்க்கப்பல் போலவும், வான மீன்கூட்டத்துக்கு இடையே நிலா போலவும், வந்துகொண்டிருந்தது. நாவாயைத் தாக்கும் சுறாமீன் கூட்டம் போல வாள்வீரர்கள் யானையைச் சூழ்ந்து மொய்த்தனர். அதனால் சோழனின் பட்டத்து யானைக்கு மதம் பிடித்துவிட்டது. யானைமீதிருந்த சோழனால் ஒன்றும் செய்யமுடியவில்லை. இந்தக் கோலத்தைக் கருவூர் வேள்மாடத்து இருந்த சேரனும் புலவர் உறையூர் ஏணிச்சேரி முடமோசியாரும் கண்டனர். சோழன் துன்பம் இல்லாமல் திரும்ப வேண்டும் எனப் புலவர் வாழ்த்தினார். (இந்த வாழ்த்துதலின் உட்பொருளைச் சேரன் உணர்துகொண்டான். தானே மதயானை முன் சென்று அதனை அடக்கிச் சோழனைக் காப்பாற்றினான்.)
# சேரமான் அந்துவஞ்சேரல் இரும்பொறை

## ஒப்பிட்டுக்கொள்க

- அந்துவஞ்சாத்தன்
- அந்துவன் கீரன்
- அந்துவன் செள்ளை
- நல்லந்துவனார்
# திருவனந்தபுரம்

**திருவனந்தபுரம்** என்பது இந்தியாவிலுள்ள கேரள மாநிலத்தின் தலைநகராகும். இந்நகரானது, திருவனந்தபுரம் என்றழைக்கப்படும் மாவட்டத்தின் ஒரு பகுதியாகும். இந்நகரம் மகாத்மா காந்தியால் இந்தியாவின் **பசுமை நகரம்** என அழைக்கப்பெற்றது. கேரளாவின் பெரிய நகரமும், அதிக நகரம் கொண்ட நகரமும் இதுவே. இந்திய நடுவணரசின் ஆய்வுக்கழகங்களும் கேரள மாநில அரசின் அலுவலங்களும் இங்கே உள்ளன. இந்நகரம் கேரளாவின் சிறந்த நகரமாக அறியப்படுகிறது. மேலும் கேரள மாநில உள்ளாட்சி அமைப்பின்படி சுமார் நூறு (100) வார்டுகளைக் கொண்ட கேரள மாநிலத்தின் மிகப்பெரிய மாநகராட்சி ஆகும்.
# திருவனந்தபுரம்

## பெயர்க் காரணம்

தமிழ்ச் சொற்களான திரு, அனந்த, புரம் ஆகிய பதங்களின் இணைப்பே திருவனந்தபுரமாகும். திருமாலின் வாகனம் கருடாழ்வாரின் அண்ணனான அனந்தன் என்ற பாம்பின் மீதே திருமால் (அரங்கநாதர்) படுத்திருப்பார். இவ்வூரிலுள்ள புகழ்பெற்ற அரங்கநாதர் திருக்கோயிலால் இப்பெயர் வந்தது.
# திருவனந்தபுரம்

## வரலாறு

பொ.ஊ. 1745 முதல் 1949 வரை திருவிதாங்கூர் சமஸ்தானத்தின் தலைநகராகத் திருவனந்தபுரம் இருந்து வந்தது. 1949-இக்குப் பிறகு இது திரு-கொச்சியின் தலைநகராக இருந்தது. நவம்பர் 1, 1956-இல் கேரள மாநிலம் உருவான போது அதன் தலைநகராகத் தேர்வு செய்யப்பட்டது. இங்குள்ள திரு பத்மநாப சுவாமி கோயிலைக் கட்டியவர் தமிழர் ஆவார்.
# திருவனந்தபுரம்

## விளையாட்டுகள்

மட்டைப் பந்தாட்டம் மற்றும் கால் பந்தாட்டங்கள் இந்நகரில் பிரபலமானவை. முக்கியமான மட்டைப் பந்தாட்ட மைதானங்கள் இங்கு உள்ளன. கைப்பந்து, கூடைப்பந்து ஆகிய விளையாட்டுகள் பள்ளிகளில் கற்றுத் தரப்படுகின்றன. கோல்ப் விளையாட்டும் சிலரால் விளையாடப்படுகிறது.
# திருவனந்தபுரம்

## ஊடகம்

பெரும்பாலான நாளிதழ்கள் மலையாளத்திலும் ஆங்கிலத்திலும் பதிப்பிக்கப்படுகின்றன. பெரும்பாலான மலையாள தொலைக்காட்சிகள் இந்நகரத்தைத் தலைமையிடமாகக் கொண்டு இயங்குகின்றன. திரையரங்குகளில் மலையாளம், ஆங்கிலம், தமிழ், இந்தி ஆகிய மொழிப் படங்கள் திரையிடப்படுகின்றன. இந்தியாவின் முன்னணி தொலைபேசி சேவை வழங்கும் நிறுவனங்கள் இங்கும் தங்கள் சேவையை வழங்குகின்றன. இங்குத் திரையிடப்படும் தமிழ் திரைப்படங்கள் பெரும்பாலும் தமிழிலேயே திரையிடப்படுகின்றன. இந்த நகரத்தின் மேற்கில் தமிழர்கள் அதிக அளவிலும், கிழக்கில் கணிசமான அளவிலும் வாழ்கின்றனர்.
# திருவனந்தபுரம்

## போக்குவரத்து

- பன்னாட்டு விமான நிலையம்
- இரயில் நிலையம்
- பேருந்து நிலையம்
# திருவனந்தபுரம்

## சாஸ்தமங்கலம்

திருவனந்தபுர நகரத்தில் ஒரு பிரபலமான குடியிருப்புப் பகுதி சாஸ்தமங்கலம். **ஸதமங்கலம்** என்ற பெயரில் இருந்து **சாஸ்தமங்கலம்** என்ற பெயர் வந்ததாகக் கூறுவர். இது நேப்பியர் அருங்காட்சியகத்தில் இருந்து 3 கி.மீ. தொலைவில் உள்ளது. இஃது ஒரு சந்திப்புப் பகுதியாகும். இங்கிருந்து வட்டியூர்க்காவு, வெள்ளையம்பலம், எடப்பழிஞ்சி மற்றும் பெரூர்கட (வழி:பிப்பின்மூடு) போன்ற ஊர்களுக்குச் செல்லலாம்.
# குஜராத் வன்முறை 2002

**குஜராத் வன்முறை 2002** எனக் குறிப்பிடுவது இந்துக்கள் மற்றும் முஸ்லிம்களுக்கு இடையே 2002-ஆம் ஆண்டில் மூன்று மாதங்களுக்கு இந்தியாவின் குஜராத் மாநிலத்தில் நடந்த மதக்கலவரம் ஆகும். பிப்ரவரி 27, 2002 அன்று அயோத்தியிலிருந்து திரும்பிக்கொண்டிருந்த சபர்மதி தொடர்வண்டியை கோத்ரா தொடர்வண்டி நிலையத்தின் அருகே வன்முறையாளர்கள் தீயிட்டுக் கொளுத்தினர். இதில், அந்த தொடர்வண்டியில் பயணம் செய்து கொண்டிருந்த 57 பேர் தீயில் கருகி இறந்தனர்.
# குஜராத் வன்முறை 2002

## கோத்ரா தொடருந்து எரிப்பு

### 27 பெப்ரவரி 2002

2002-ஆம் ஆண்டு 27 பெப்ரவரி அன்று, அயோத்தியிலிருந்து திரும்பிக்கொண்டிருந்த சபர்மதி தொடர்வண்டியை கூட்டம் ஒன்று தீ வைத்ததாக நம்பப்பட்டது. இதில் 14 குழந்தைகள் உட்பட 57 பேர் தீயில் கருகி உயிரிழந்தனர்.  
ஆஸ்திரேலியாவில் இருந்த பிரதமர் அடல் பிஹாரி வாஜ்பாய் தனது பயணத்தை முடித்துக்கொண்டு நாடு திரும்பினார். இதற்காக 3000 உதவி ராணுவ அணிகள் அயோத்திக்கு அனுப்பப்பட்டனர் அன்று இரவே, கோத்ரா முழுவதும் ஊரடங்கு உத்தரவு பிறப்பிக்கப்பட்டது. இவரைத் தவிர, வேறெவரும் அந்நிகழ்வை கண்டிக்கவில்லை. குஜராத்தின் அண்டை மாநிலங்களான மகாராஷ்டிரா மற்றும் மத்திய பிரதேசத்திலும் எச்சரிக்கை எழுப்பப்பட்டது.
# குஜராத் வன்முறை 2002

## கோத்ரா தொடருந்து எரிப்பு

### 28 பெப்ரவரி 2002

தொடர்வண்டி எரிப்பைக் கண்டித்து விஷ்வ ஹிந்து பரிஷத் கடையடைப்புக்குக் கோரினர். பாராளுமன்றத்தில் நடந்த அறிக்கைத் தாக்கலை பாஜக மற்றும் சிவ சேனா புறக்கணித்து அமளியில் ஈடுப்பட்டனர். தொடர்வண்டி எரிப்புக்காக பன்னிரெண்டு பேரை கைது செய்தனர்.
ஆயிரம் பேர் கொண்ட துணை ராணுவப் படையை இந்திய அரசு குஜராத்திற்கு அனுப்பிவைத்தது. கலவரத்தை கட்டுப்படுத்தும் விதமாக ஆறு பேரை காவல்த்துறையினர் சுட்டுக் கொன்றனர்
# குஜராத் வன்முறை 2002

## பின் விளைவுகள்

1. ஆஜ் தக் தொலைக்காட்சியும், தெஹல்காவும் இணைந்து நடத்திய புலன் விசாரணையில் வன்முறை குறித்தான தகவல்கள் வெளியாகின. அதில், ஒரு கர்ப்பிணி பெண்ணின் வயிற்றை கிழித்து உள்ளே இருந்த குழந்தையை தீயில் எரித்ததையும், இவைகளுடன் சிறுபான்மை பெண்களை அநியாயமாக கூட்டு வன்புணர்வு செய்த கலவரக்காரர்களுக்கும், அகமதாபாத்தில் உள்ள நரோடா எனும் இடத்தில சுமார் எழுபது பேர்களை கொன்ற பா.ஜ.க தலைவருக்கும் மோடி ஆதரவு தெரிவித்ததையும் அவரது அமைச்சர் பாதுகாப்பு அளித்ததையும் வெளிப்படுத்தியது.. ஆனால் நீதிமன்றம் இதில் பாதியளவு மட்டுமே உண்மை எனவும் வயிற்றைக் கிழித்து சிசுவைக் கொன்றது புனையப்பட்ட கதை என நிருபிக்கப்பட்டுள்ளது. இறந்த கர்பிணிப் பெண்ணை உடற்கூறாய்வு செய்த மருத்துவரும் சிசுவை வயிற்றைக் கிழித்து எடுத்துக் கொன்றதற்கான தடயம் எதுவும் உடற்கூறாய்வில் கண்டுபிடிக்கப்படவில்லை என்று குறினார்.
1. ஆஜ் தக் தொலைக்காட்சியும், தெஹல்காவும் இணைந்து நடத்திய புலன் விசாரணையில் கலவரக்காரர்கள் முஸ்லிம்களை எவ்வாறு திட்டமிட்டு இன அழிப்பு செய்தார்கள் என்று தன் வாயாலேயே வீடியோ வாக்குமூலம் கொடுத்தது நாடு முழுவதும் பரபரப்புக்கு உள்ளாகியது. அந்த ரகசிய புலன்விசாரணை வாக்குமூலங்கள் நாடு முழுவதிலும் உலக அரங்கிலும் பாரதிய ஜனதா மற்றும் அதன் பரிவார இயக்கங்களான வி.ஹெச்.பி., பஜ்ரங்தள் & சிவசேனாவுக்கு அவப்பெயரை தேடித்தந்தது..
# குண்டு எறிதல்

**குண்டெறிதல்** ஓர் இரும்புப் பந்தை எவ்வளவு தூரம் எறிய முடியும் என்று பார்க்கும் ஒரு தட கள விளையாட்டு ஆகும். நான்கு வகையான எறியும் போட்டி விளையாட்டுக்களில் **குண்டு எறிதல்** (*shot-put*) விளையாட்டும் ஒன்று.
# குண்டு எறிதல்

## விளையாட்டு முறைகள்

இந்தக் குண்டு எறிதல் விளையாட்டில் இரண்டு முறைகள் உள்ளன. அவை டிஸ்கோபெட் முறை, ஓப்ரியன் முறை.
இந்த போட்டியில் பிடித்தல், நிற்கும் நிலை, சறுக்குதல் மற்றும் எறிதல் என்பன முக்கியத் திறன்களாக உள்ளன.
# குண்டு எறிதல்

## குண்டின் எடை

இந்த விளையாட்டுப் போட்டியில் வயதுக்கேற்ப 4, 6, 7.26 கிலோ கிராம் எடை அளவுடைய குண்டுகள் பயன்படுத்தப்படுகிறது. பொதுவாக ஆண்களுக்கு 7.26 கிலோ கிராம் எடையுள்ள குண்டும், பெண்களுக்கு 4 கிலோ கிராம் எடையுள்ள குண்டும் போட்டிகளில் பயன்படுத்தப்படுகிறது.
# குண்டு எறிதல்

## குண்டெறியும் முறை

குண்டு எறிபவர் 7 அடி வட்டத்துக்குள் நின்று எறிவார். வட்டத்தை மீறினால் அது தவறு. ஒரு குறிப்பிட்ட எறி பரப்புக்குள் எறிய வேண்டும். பந்து அந்த பரப்பை விலக்கி வீழ்ந்தால் அது தவறு. எறியும் பொழுது கழுத்தடிக்கு அருகில் பந்தை வைத்து எறிய வேண்டும். எறியும் பொழுது கையை கழுத்துக்கு நேர் வெளியே வீசி எறிய வேண்டும்.
# குறைகடத்தி

போன்ற கருவிகளில் உள்ள குறைக்கடத்தியால் செய்த நுண்மின்சுற்றுக் கருவிகள்]]
கருவி. அளவை ஒப்பிட ஒரு சென்ட் அமெரிக்க செப்பு நாணயம் காட்டப்பட்டுள்ளது]]
**குறைகடத்தி** அல்லது **குறைக்கடத்தி** (*Semiconductor*) என்பது சில வகை மாசுகளை ஊட்டுவதால் மின்கடத்துத்திறனில் மாறுபாடு ஏற்படும் திண்மப்பொருள் ஆகும். தங்கம் வெள்ளி போன்ற உலோகங்கள் மின்னோட்டத்தை மிக நன்றாகக் கடத்தும் நற்கடத்திகள் அல்லது கடத்தி. கண்ணாடி, பீங்கான், இரப்பர், மரம் போன்ற பொருட்கள் மின்னோட்டத்தை மிக மிகச் சிறிதளவே (அரிதாக) கடத்தும் அரிதிற்கடத்திகள் அல்லது காப்புப்பொருள்கள். இவ்விருவகைப் பொருட்தன்மைகளுக்கும் இடைப்பட்ட மின்கடத்துத்திறன் கொண்ட பொருள்கள் **குறைகடத்திகள்** எனப்படும். குறைகடத்திகளுக்கு சிறந்த எடுத்துக்காட்டுகள் தனிமங்களில் சிலிக்கான், ஜெர்மானியம் போன்றவற்றையும், கூட்டுப்பொருளான காலியம் ஆர்சினைடு (GaAs), இண்டியம் பாசுபைடு (InP) போன்றவற்றையும், அண்மையில் கண்டுபிடித்து மிக விரைவாக வளர்ந்துவரும் நெகிழி வகைப் பொருட்களும், பென்ட்டசீன் (C<sub>22</sub>H<sub>14</sub>), ஆந்திரசீன் (C<sub>14</sub>H<sub>10</sub>) போன்ற கரிம வேதியியல் பொருட்களையும் இன்னும் நூற்றுக்கணக்கான பொருட்களையும் கூறலாம்.இவை மின்கடத்துத் திறனில் உலோகங்களுக்கும், மின்கடத்தாப் பொருட்களுக்கும் இடைப்பட்ட பண்பை கொண்டிருப்பவை. உதாரணமாக சிலிகான் (Si), ஜெர்மேனியம் (Ge), காலியம் ஆர்சனைடு (GaAs) போன்றவை. பண்டைய காலங்களில், கற்காலம், உலோகக் காலம் என்று வழங்குவது போல 20 ஆம் நூற்றாண்டை சிலிகான் காலம் என்று அழைக்கப்படுகிறது. இன்றைக்கும் நாம் பயன்படுத்தும் அனைத்து வகை எலக்ட்ரானியல் பொருட்களிலும் சிலிகான் குறைக்கடத்திகளே உயிர்நாடியாக இருக்கின்றன. பெரும்பான்மையான குறைக்கடத்திகள் அணுக்களுக்கிடையே சகப்பிணைப்பு(Covalent Bonding) வகை வேதிப் பிணைப்பைக்(Chemical Bond) கொண்டிருப்பவை.  
கணினியின் உள்ளே இருக்கும் நுண்மின்சுற்றுகள் முதல் பற்பல மின்னியல் கருவிகளும், ஒலி-ஒளி கருவிகளும், மருத்துவ, பொறியியற்கருவிகளும், கதிரொளியை மின்னாற்றலாக மாற்றும் கதிரொளி மின்னாக்கிகளும், பல்வேறு வகையான லேசர் எனப்படும் சீரொளிக்கருவிகளும் இந்த குறைக்கடத்தியால் ஆன கருவிகளே. ஒலி, ஒளி, மணம், வெப்பநிலை, அழுத்தநிலை, நீர்ம ஓட்டம் போன்ற பல இயற்பியல் பண்புகள், குறைக்கடத்திகளின் பண்புகள் ஏதேனும் ஒன்றில் ஒருசிறு மாற்றம் ஏற்படுத்துவதால், இதனை அடிப்படையாகக் கொண்டு பற்பல உணர்திறன் (sensability) கொண்ட கருவிகளை ஆக்க இயலுகின்றது. கட்டைவிரல் நகத்தின் அளவே உள்ள பரப்பளவில் 1,000,000,000 திரிதடையங்கள் (டிரான்சிஸ்டர்கள்) ஒருசேர உருவாக்கக் குறைக்கடத்திப் பொருள்களின் பண்புகள் உறுதுணையாய் இருக்கின்றன. குறைக்கடைத்திக் கருவிகளின் வணிகம் இன்று ஆண்டுக்கு 250-300 பில்லியன் என்னும் கணக்கில் நடைபெறுகின்றது
# குறைகடத்தி

## பொருட்கள்

படிகங்கள்]]
- :பெரும் எண்ணிக்கையிலான தனிமங்களும் சேர்மங்களும் குறைகடத்திப் பண்புகளைப் பெற்றிருக்கின்றன.
:தனிமவரிசை அட்டவணையின் 14 வது தொகுதியிலுள்ள சிலிக்கான் மற்றும் செர்மானியம் உள்ளிட்ட குறிப்பிட்ட தூய தனிமங்கள் குறைகடத்தி தயாரிப்பில் வணிக ரீதியாக முக்கியத்துவம் கொண்ட தனிமங்களாகும்.சிலிக்கான் மற்றும் செர்மானியம் ஆகியவை திறம்பட பயன்படுத்தப்படுகின்றன, ஏனெனில் அவை 4 வெளிப்புற எலக்ட்ரான்களை அவற்றின் வெளிக்கூட்டில் கொண்டுள்ளன, அவை ஒரே நேரத்தில் எலக்ட்ரான்களை சமமாக பெறவோ அல்லது இழக்கவோ செய்யும் திறனை அளிக்கின்றன.  
- :இரட்டைச்சேர்மங்கள் குறிப்பாக தனிம வரிசை அட்டவணையின் 13 மற்றும் 15 ஆவது தொகுதிகளைச் சேர்ந்த காலியம், அர்சனைடு, 12 மற்றும் 16 ஆவது தொகுதிகள்,14 மற்றும் 16 வது தொகுதிகள் மற்றும் 14 வது தொகுதியின் பல்வேறு தனிமங்கள்.உதாரணம்: சிலிக்கன் கார்பைடு
- :ஆக்சைடு மற்றும் கலப்புலோகங்கள் போன்ற முத்தனிமச் சேர்மங்கள்
- :கரிமச்சேர்மங்களைக் கொண்டு உருவாக்கப்பட்ட கரிமக் குறைகடத்திகள்  
பெரும்பாலும் பொதுவாக பயன்படுத்தப்படும் குறைகடத்திகள் படிக திண்மங்களாகும். ஆனால் படிக அமைப்பு இல்லாத மற்றும் நீர்ம குறைகடத்திகளும் அறியப்கிடுன்றன.உதாரணம்: நீரியமாக்கிய பளிங்குருவில்சிலிக்கன் (hydrogenated amorphous silicon) மற்றும் ஆர்செனிக், செலினியம் மற்றும் டெலூரியம் ஆகியவற்றின் பல்வேறு விகிதாச்சாரத்தில் அமைந்த கலவைகள்.இடைநிலை கடத்துத்தன்மையின் பண்புகள் மற்றும் வெப்பநிலை கொண்ட கடத்துத்தன்மையின் விரைவான மாறுபாடு, அத்துடன் அவ்வப்போது எதிர்மறை எதிர்ப்பு ஆகியவற்றால் இந்த கலவைகள் நன்கு அறியப்பட்ட குறைக்கடத்திகளாகும்.
# குறைகடத்தி

## குறைகடத்தி பொருட்களின் தயாரிப்பு

இன்றைய மின்னணு தொழில்நுட்பத்தில், மடிக்கணினிகள், மின்வருடி, தொலைபேசி, உள்ளிட்ட பல்வேறு மிண்ணணு சாதனங்களில் பயன்படுத்தப்படும் ஒருங்கிணைந்த சுற்று (IC) என்ற மிக முக்கியமான அம்சம் கொண்ட அங்கங்களில் இவ்வகையான குறைக்கடத்திகள் பயன்படுத்தப்படுகின்றன.ஒருங்கிணை சுற்றமைப்பில் (IC) பயன்படுத்துவதற்காக குறைகடத்திகளானது பெருமளவில் தயாரிக்கப்படுகின்றன.ஒரு சிறந்த குறைக்கடத்தி பொருள் உருவாக்க,அவற்றில் பயன்படத்தப்பட்ட தனிமங்களின் இரசாயன தூய்மை மிக முக்கியமானதாகும். ஏதேனும் சிறிய குறைபாடுகள் கடுமையான விளைவு ஏற்படுத்தவல்லது. குறைகடத்தி பொருள் எவ்விதம் பயன்படுத்தப்பட்டுள்ளதோ அந்த அளவுக்கு குறைகடத்தியில் அவை செயலாற்றுகின்றன.
# குறைகடத்தி

## குறைகடத்திகளின் வகைகள்

குறைக்கடத்தி உள்ளார்ந்த குறைக்கடத்தி (தூய குறைக்கடத்தி), புறவியலான குறைக்கடத்தி என்ற இருவகைப்படும்.
# குறைகடத்தி

## குறைகடத்திகளின் வகைகள்

### உள்ளார்ந்த குறைக்கடத்திகள்

**தூய சிலிக்கான்** அல்லது **தூய செருமானியம்** உள்ளார்ந்த குறைக்கடத்திக்கு சில எடுத்துக்காட்டாகும். ஒரு தூய சிலிக்கான் படிகம் மின் காப்புப் பொருளிலுருந்து வேறுபட்டுள்ளது; அறை வெப்பத்தால் அணிக்கோவைத் தளத்திலிருந்து எலக்ட்ரான்கள் (எதிர்மின்னிகள்) வெளியேறி கடத்துப்பட்டைச் செல்வதும் (இவ்வெலக்ட்ரான்கள் கட்டுறா எலக்ட்ரான்கள் அல்லது கடத்து எலக்ட்ரான்கள் என்றழைக்கப்படுகின்றன).  
எலக்ட்ரான்கள் இருந்த இடங்களில் மின் துளைகள் (புரைமின்னி)கள் என்றழைக்கப்படும் காலியிடங்களும் உருவாவதன் சாத்தியங்கள் உண்டு. மேலும், கடத்துப்பட்டையில் உள்ள கட்டுனா எலக்ட்ரான்களின் எண்ணிக்கை ( N <sub> e </sub> )யும் இணைதிறன் பட்டையிலுள்ள மின் துளைகளின் எண்ணிக்கை ( N <sub> h </sub> )யும் சமமாக இருக்கும்.
# குறைகடத்தி

## குறைகடத்திகளின் வகைகள்

### புறவியலான குறைக்கடத்திகள்

தூய சிலிக்கான் மற்றும் தூய செருமானியம் படிகங்களில் மாசுக்களைப் புகுத்துவதன் மூலம் அவற்றின் மின்கடத்து திறனை மாற்றியமைக்க முடியும். இவ்வாறு வேறு தனிமத்தின் அணுக்களை ஒரு உள்ளார்ந்த குறைக்கடத்தியினுள் புகுத்தி அவற்றின் மின்கடத்து திறன் அதிகரிக்கப்பட்ட குறைக்கடத்திகளை, புறவியலான குறைக்கடத்திகள் என்று அழைக்கிறோம்.
# குறைகடத்தி

## குறைகடத்திகளின் வகைகள்

### n-வகைக் குறைக்கடத்திகள்

தூய சிலிக்கான் படிகத்தில் ஒவ்வொரு சிலிக்கான் அணுவும் நான்கு இணைதிறன் (வெளிக்கூட்டு) எலக்ட்ரான்களைக் கொண்டிருக்கும்; இதனால் ஒவ்வொரு சிலிக்கான் அணுவும் நான்கு சிலிக்கான் அணுக்களுடன் சகப்பிணைப்பில் ஈடுபட்டிருக்க முடியும். மாசூட்டுதல் மூலம், அவற்றில், ஐந்து அல்லது மூன்று எண்ணிக்கையிலான வெளிக்கூட்டு எலக்ட்ரான்கள் கொண்ட வேதியணுக்களைப் புகுத்தினால் அவற்றின் கடத்துதிறனில் மிகுந்த மாற்றத்தைக் கொண்டுவர இயலும். எடுத்துக்காட்டாக, பாசுபரசு அல்லது போரான் போன்ற தனிமங்கள் முறையே ஐந்து மற்றும் மூன்று இணைதிறன் எலக்ட்ரான்களைக் கொண்டிருக்கும். இப்போது மாசூட்டுதல் மூலம், ஒரு சிலிக்கான் படிகத்தில் பாசுபரசு தனிமத்தைப் புகுத்தும் போது, சகப்பிணைப்பில் ஈடுபட்டிருக்கும் நான்கு எலக்ட்ரான்களுக்கும் மேல் உபரியாக ஒரு எலக்ட்ரானைக் கொண்டிருக்கும். இவ்வுபரி எலக்ட்ரான் மாசூட்டப்பட்ட சிலிகானின் மின்கடத்துத் திறனை அதிகரிக்கச் செய்கிறது. இவ்வகை உபரி எலக்ட்ரான்களை வழங்கும் மாசுக்களை உள்ளடக்கிய குறைக்கடத்திகளை n-வகைக் குறைக்கடத்தி என்று வழங்குவர்.
# குறைகடத்தி

## குறைகடத்திகளின் வகைகள்

### p-வகைக் குறைக்கடத்திகள்

தூய சிலிகான் படிகத்தில் மாசூட்டுதல் மூலம், மூன்று வெளிக்கூட்டு எலக்ட்ரான்கள் கொண்ட போரான் தனிமத்தைப் புகுத்தும் போது, போரானுடன் மூன்று சிலிகான் அணுக்கள் மட்டுமே சகப்பிணைப்பில் ஈடுபட்டிருக்கும். தற்போது போரான் அணுவிற்கருகே ஒரு துளை உருவாகும். இத்துளைகள் எலக்ட்ரான்களுக்கு எதிரானதாகச் செயல்படுவதால் அவை நேர்மின்னிகளாக நோக்கப்படும். மின் புலத்திற்குட்படுத்தும் போது, இவ்வகைத் துளைகள் மின்னோட்டம் பாய உறுதுணையாயிருக்கின்றன. இவ்வாறு துளைகளை வழங்கும், மாசுக்களை உள்ளடக்கிய குறைக்கடத்திகளை p-வகைக் குறைக்கடத்தி என்று வழங்குவர்.
# குறைகடத்தி

## வரலாறு

1821 ஆம் ஆண்டில் தோமஸ் யோஹன் சீபக் என்பவர் முதன் முதலில் குறைகடத்திகளின் விளைவைக் கண்டறிந்தார். மைக்கேல் பரடே என்பவர், 1833 இல் வெள்ளி சல்பைட் மாதிரியின் மின்தடையானது வெப்பமாக்கும்போது குறைவதாக அறிக்கை கொடுத்தார். இது செப்பு போன்ற உலோகப் பொருட்களின் பண்புக்கு முரணாக இருந்தது. 1839 இல் எட்வேர்ட் பக்கெரல் என்பவர், ஒளியின் தாக்கம் இருக்கும்போது ஒரு திண்ம, திரவ மின்பகுளிக்குமிடையில் மின்னழுத்தம் ஏற்பட்டதை அவதானித்தார். 1873 இல், வில்லௌபி சிமித் என்பவர், ஒளியின் தாக்கம் இருக்கையில் செலெனியம் தடைகளில், மிந்தடை குறைவதை அவதானித்தார்.
# குறைகடத்தி

## இவற்றையும் காண்க

- செயல்படு பெருக்கி
# கொலம்பிய மக்கள்

**கொலம்பிய மக்கள்** (*Colombian people*) என்பது கொலம்பியா நாட்டில் வாழ்பவரைக் குறிக்கிறது. இவர்களுள் பெரும்பாலானோர் எசுப்பானிய மொழி பேசும் ரோமன் கத்தோலிக்கர்கள். இவர்கள் ஐரோப்பியர்கள், ஆப்பிரிக்கர்கள், மற்றும் அமெரிந்தியர்கள் ஆகிய மரபுகளின் கலப்பினால் உருவானவர்கள். 2006 ஆம் ஆண்டில் கொலம்பியாவின் மக்கள்தொகை சுமார் 43.6 மில்லியன். லத்தீன் அமெரிக்காவில் பிரேசில் மற்றும் மெக்சிகோவை அடுத்து மூன்றாவது அதிக மக்கள்தொகை கொண்ட நாடு கொலம்பியா. கொலம்பிய மக்கள் வெனிசுவேலா போன்ற அண்டை நாடுகளிலும் அதிக எண்ணிக்கையில் வாழ்கின்றனர்.
# கச்சமங்கலம்

**கச்சமங்கலம்** (*kachamangalam*) என்பது தமிழ்நாட்டின், தஞ்சாவூர் மாவட்டத்திலுள்ள, பூதலூர் ஊராட்சி ஒன்றியத்தில் உள்ள ஒரு சிற்றூர் ஆகும். இது கச்சியராயன்மங்கலம் எனவும் அழைக்கப்படுகிறது. இந்த ஊராட்சி மன்றத் தலைவராக ரெங்கராஜ் மற்றும் துணைத்தலைவராக ஜான்பீட்டர் இருந்து வருகின்றனர்.
# கச்சமங்கலம்

## பெயர்க் காரணம்

இங்கு மீன்கள் அதிக அளவில் கிடைப்பதால் அதனைக் கருவாடு போட்டு (அதனைக் கச்சல் என்ற சொல்லால் குறிப்பார்கள்). அதனால் கச்சல் அதிகமாக கிடைப்பதால் கச்சமங்கலம் என்ற பெயர் பெற்றுள்ளது.
# கச்சமங்கலம்

## பள்ளிகள்

- ஊராட்சி ஒன்றியத் தொடக்கப்பள்ளி
நடுநிலைப்பள்ளி
# கச்சமங்கலம்

## கோயில்கள்

- கிறிஸ்தவ மாதா கோவில்.
- செவந்திலிங்கவிநாயகர் கோயில்.
- வெண்ணாற்றின் வட கரையில் வேங்கடத்தான் கோயில்.
- வெண்ணாற்றின் தென் கரையில் முனியாண்டவர் கோயில்.
- காளியம்மன் கோவில் உள்ளது.
# கச்சமங்கலம்

## தொழில்கள்

- விவாசாயம்
- மீன்பிடி
- பேரீச்சை பழ நிறுவனத்தில் பழக்கொட்டை எடுப்பது.
# கச்சமங்கலம்

## அருகாமையில் உள்ள சிற்றூர்கள்

- . மேகளத்தூர்
- மாரநேரி
- இளங்காடு
- ஒரத்தூர்
- பாதிரக்குடி
- செய்யாமங்கலம்
- அகரப்பேட்டை
- தொண்டமான்பட்டி
# எச். டி. குமாரசாமி

** அர்தெனஃகல்லி தேவ கவுடா குமாரசாமி ** (Hardanahalli Deve Gowda Kumaraswamy, ) (பிறப்பு திசம்பர் 16, 1959) ஓர் இந்திய அரசியல்வாதியும், கருநாடகத்தின் முதலமைச்சராக பொறுப்பில் இருந்தவரும் ஆவார். இவர் முதலமைச்சராக பெப்ரவரி 4, 2006 முதல் அக்டோபர் 9, 2007 வரை இருந்தவர். இவர் முன்னாள் இந்தியப் பிரதமர் எச். டி. தேவ கவுடாவின் மூன்றாவது மகனாவார். கர்நாடக மாநில ஜனதா தளம் (சமயச்சார்பற்ற) கட்சியின் தலைவராக இருந்து வருகிறார். கன்னட திரைப்படத்துறையில் தயாரிப்பாளராக உள்ளார். திரைப்பட வினியோகத் துறையிலும் ஈடுபட்டுள்ள இவர் திரையரங்கு உரிமையாளராகவும் உள்ளார்.
# எச். டி. குமாரசாமி

## அரசியல் வாழ்க்கை

1996ஆம் ஆண்டில் அரசியலில் அடியெடுத்து வைத்த குமாரசாமி, மக்களவைத் தேர்தலில் வெற்றிபெற்று 11வது நாடாளுமன்ற உறுப்பினராக தேர்வானர். ஒன்பது முறை சட்டமன்றத் தேர்தலில் போட்டியிட்டுள்ள குமாரசாமி, ஆறு முறை வெற்றி பெற்றிருக்கிறார். 2018 கர்நாடகா சட்டமன்றத் தேர்தலில், சென்னபட்டினா, ராம்நகர் என இரண்டு சட்டமன்ற தொகுதிகளில் போட்டியிட்டு, இரு இடங்களிலும் வெற்றிபெற்றார்.
# எச். டி. குமாரசாமி

## அரசியல் வாழ்க்கை

### வகித்த பதவிகள்

- 1996: பதினோராவது மக்களவை உறுப்பினர்
- 2004–08: உறுப்பினர், கர்நாடாக சட்டமன்ற உறுப்பினர்.
- பிப்ரவரி 2006 - அக்டோபர் 2007: கர்நாடகா முதலமைச்சர்
- 2009: பதினைந்தாவது மக்களவை உறுப்பினர் (இரண்டாம் முறை)
- 31 மே 2013:கர்நாடாக சட்டமன்ற எதிர்கட்சித் தலைவர்
# எச். டி. குமாரசாமி

## அரசியல் வாழ்க்கை

### கர்நாடகா சட்டமன்றத் தேர்தல் 2018

2018 ஆம் ஆண்டு நடந்த கர்நாடக சட்டமன்றத் தேர்தலில் இவருதைய கட்சியான ஜனதா தளம் எந்தக் கட்சியுடன் கூட்டணியில்லாமல் தேர்தலைச் சந்தித்தது. அந்தத் தேர்தலில் காங்கிரசு 78 இடங்களும், பாஜக 104 இடங்களும் பிடித்து தனிப்பெரும் கட்சியாக வந்தது. மதச்சார்பற்ற ஜனதா தளத்துக்கு 38 இடங்கள் மட்டுமே கிடைத்து மூன்றாவது கட்சியாக வந்தது.  
பின்னர் காங்கிரசு தலைவரான ராகுல் காந்தி மதச்சார்பற்ற ஜனதா தளத்துக்கு எந்தவித நிபந்தனையின்றி ஆதரவு அளிப்பதாகவும், குமாரசாமி முதல்வராக பதவியேற்க கூறினார்.  
கர்நாடக சட்டமன்றத் தேர்தலில் எந்த கட்சிக்கும் பெரும்பான்மை இல்லாத சூழ்நிலையில், அதிக தொகுதிகளில் வெற்றி பெற்ற கட்சி என்ற அடிப்படையில் பாஜகவைச் சேர்ந்த எடியூரப்பா மே 17, 2018 அன்று முதல்வராக பதவியேற்றார். பின்னர் 15 நாட்களில் பெரும்பான்மையை நிரூபிக்க ஆளுநர் உத்தரவிட்டார். அதன்படி மே 20, 2018 அன்று நம்பிக்கை வாக்கெடுப்பு நடைபெறுவதற்கு முன்னர் எடியூரப்பா தனது பதவியை சட்டசபையில் ராஜினாமா செய்தார்.  
இதைத் தொடர்ந்து ஆளுநர் வாஜ்பாய் வாலா, பெரும்பான்மை கொண்ட காங்கிரஸ், மதச்சார்பற்ற ஜனதா தளம் கூட்டணியை ஆட்சி அமைக்குமாறு முறைப்படி அழைப்பு விடுத்தார். இதனால் மே 21, 2018 அன்று குமாரசாமி கர்நாடக முதல்வராக பதவியேற்கிறார்.
# எச். டி. குமாரசாமி

## தேவகவுடா குடும்பம்

- தேவ கௌடா - சென்னம்மா (தம்பதியர்)
- எச். டி. ரேவண்ணா (மூத்த மகன்)
- எச். டி. குமாரசாமி (இளைய மகன்)
- அனிதா குமாரசாமி (குமாரசாமியின் மூத்த மனைவி)
- ராதிகா குமாரசாமி (குமாரசாமியின் இளைய மனைவி)
- நடிகர் நிகில் குமார் (குமாரசாமியின் மகன்)
- பிரஜ்வல் ரேவண்ணா (எச்.டி. ரேவண்ணாவின் மகன்)
# டாக்கார் சண்டை

**டாக்கார் சண்டை** என்பது இரண்டாம் உலகப் போரில் செனெகல் நாட்டின் துறைமுகமான டாக்கார் நகரைக் கைப்பற்ற நேச நாடுகள் மேற்கொண்ட ஒரு சண்டை. பெப்ரவரி 1940 இல் நடைபெற்ற இது மெனஸ் நடவடிக்கை என்று குறிப்பெயரிடப்பட்டிருந்தது.  
ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. அவ்வாறு பிரெஞ்சு மேற்கு ஆப்பிரிக்கா (தற்போதைய செனெகல்) விஷி ஆதரவாளர்களின் கட்டுப்பாட்டில் இருந்தது. அதனைக் கைப்பற்றி தங்கள் கட்டுப்பாட்டில் கொண்டுவர விடுதலை பிரெஞ்சுப் படைகளும் நேச நாடுகளும் விரும்பின. இதற்காக ஒரு குறிக்கோள் படைப்பிரிவு பிரெஞ்சு மேற்கு ஆப்பிரிக்காவுக்கு அனுப்பப்பட்டது. செப்டம்பர் 23, 1940 அன்று செனெகலின் தலைநகர் டாக்கார் நகரை அடைந்த இக்குறிக்கோள் படைப்பிரிவின் போர்க்கப்பல்கள் அந்நகரைத் தாக்கத் தொடங்கின. அடுத்த இரு நாட்கள் டாக்கார் நகரின் விஷி பாதுகாவல் படைகளுக்கும் நேச நாட்டுப் படைகளுக்குமிடையே சண்டை நிகழ்ந்தது. டாக்கார் நகரைக் கைப்பற்றும் முயற்சியை விஷி படைகள் முறியடித்து விட்டன. சேதமடைந்த கப்பல்களுடன் நேச நாட்டுக் குறிக்கோள் படை திரும்பி விட்டது.
# அபிஜான்

**அபிஜான்** (*Abidjan*), கோட் டிவார் (ஐவரி கோஸ்ட்) நாட்டின் வணிகத் தலைநகரமும் பெரிய நகரமுமாகும். இது முன்னர் அதிகாரபூர்வத் தலைநகரமாகவும் விளங்கியதெனினும் தற்போதைய தலைநகரம் யாமூசூக்ரோ ஆகும். இது பிரெஞ்சு பேசும் மக்கட்தொகை அதிகமுள்ள நகரங்களின் வரிசையில் பரிஸ், கின்ஷாசா மற்றும் மொண்ட்ரியால் நகரங்களை அடுத்து நான்காமிடத்திலுள்ளது. 2006 இல் பெருநகரப் பிரதேசத்தின் மக்கட்தொகை 5,068,858 ஆகவும் மாநகரப் பிரதேச மக்கட்தொகை 3,796,677 ஆகவும் இருந்தது.
# தமிழக அரசர் விழா

**அரசர் விழாக்கள்**, பொதுவும் சிறப்பும் என இருபாற்படும் அவற்றுட் பொதுவாவன:
# தமிழக அரசர் விழா

## தொல்காப்பியம் குறிப்பிடும் அரசு வழா

:பிறந்த நாளில் கொண்டாடப்படுவது பெருமங்கலம்
:பகைவரை வென்று சிறந்த நாளில் கொண்டாடப்படுவது - சிறந்த மண்ணுமங்கலம்
:மக்களுக்கு நல்-நிழல் தந்து காப்பதைக் காட்டும் விழா - குடைநிழல் மரபு
:கொடியவரை வெல்லும் வாளைக் கழுவுவது - வாள்மங்கலம்
:கோட்டை வெற்றிக்குப் பின் குளியலாடுவது - மண்ணுமங்கலம்
# தமிழக அரசர் விழா

## மண்ணு மங்கலம்

அரசன் முதன் முறையாக முடிசூடும் போதும், ஆண்டுதொறும் வரும் முடிசூடிய நாளிலும், கொண்டாடப்பெறும் விழா, மண்ணுமங்கலம் ஆகும். அது நீராடி முடிசூடும் மங்கல வினையாதலால் மண்ணுமங்கலம் எனப்பட்டது. மண்ணுதல்-நீராடுதல். தொல்காப்பியர் இதனைச் **சிறந்த சீர்த்தி மண்ணுமங்கலம்** என்பர்(1037)  
உழிஞைப் போரில், மதிற்கண் ஓரரசன் மற்றோரரசனைக் கொன்று அவன் முடிக்கலம் முதலியன கொண்டு, பட்டவேந்தன் பெயரால் முடிபுனைந்து நீராடும் மங்கலம், 'குடுமி கொண்ட மண்ணுமங்கலம்' (தொல்காப்பியம்1014) எனப்படும். அது அகத்தோன் மண்ணுமங்கலமும் புறத்தோன் மண்ணுமங்கலமும் என இருவகை.
மாற்றரசன் மதிலையழித்துக் கழுதையேரால் உழுது வெள்ளைவரகுங் கொள்ளுங் கவடியும் வித்தி, அமங்கலமாயின் செய்த வெற்றிவேந்தன். அவற்றிற்குக் கழுவாயாக நீராடும் மங்கலம், 'மன்னெயில் அழித்த மண்ணு மங்கலம்' (தொல்.1037 )எனப்படும்
# தமிழக அரசர் விழா

## பெருமங்கலம்

ஆண்டுதொறுங் கொண்டாடப் பெறும் அரசன் பிறந்தநாட் கொண்டாட்டம் பெருமங்கலம் ஆகும்.அது பெருநாள் எனவும்படும். அதில், அரசன் உயிர்களிடத்துக் காட்டும் அருட்கறிகுறியாகத் தூய வெள்ளணி யணிந்து, சிறைப் பட்டவரை விடுதலை செய்து, கொலையுஞ் செருவும் ஒழிந்து, இறைதவிர்தலும் தானஞ் செய்தலும் பிறவும் மேற்கொள்வது வழக்கம்.
# தமிழக அரசர் விழா

## வெற்றி விழா

அரசன் போரில் பெற்ற வெற்றியைத் தன்னகரிலாயினும், மாற்றான் நகரிலாயினும், ஈரிடத்துமாயினும், கொண்டாடுவது வெற்றிவிழாவாகும். இதையொட்டி, அம்பலம் பொன்வேய்தல் திருவீதியமைத்தல் முதலிய திருப்பணிகளும், துலாபாரம் இரணிய கருப்பம் முதலிய தானங்களும், செய்வது வழக்கம்.
# தமிழக அரசர் விழா

## மகப்பேற்று விழா

அரசனுக்குப் பிள்ளை பிறந்தபோது கொண்டாடப்படும் விழா மகப்பேற்று விழாவாகும். பெண் மகப்பேற்றினும் ஆண் மகப்பேறும், ஆண் மகப்பேற்றிலும் பட்டத்திற்குரிய முதன் மகற்பேறும், சிறப்பாகக் கொண்டாடப்பெறும்.
# தமிழக அரசர் விழா

## அரங்கேற்று விழா

முத்தமிழும் ஓரிரு தமிழும் பற்றி நூலியற்றிய ஆசிரியர், அரங்கேற்றியதைக் கொண்டாடும் விழா அரங்கேற்று விழாவாகும். அரங்கேறிய புலவரை வெண்பட்டணிவித்து யானை மேலேற்றி நகர்வலம் வருவித்து, அவருக்குச் சிறந்த பரிசும் சின்னமும் முற்றூட்டும் அளிப்பது அரசர் வழக்கம்.
# தமிழக அரசர் விழா

## நடுகல் விழா

போரில்பட்ட சிறந்த மறவர்க்குக் கல்நடும் விழா நடுகல் விழாவாகும்.
# தமிழக அரசர் விழா

## பத்தினி விழா

சிறந்த பத்தினிப் பெண்ணுக்கு, அவள் இறந்தபின் கல் அல்லது சிலை நாட்டும் விழா பத்தினி விழாவகும். இனி, சிறப்பாவன: பஃறுளி நெடியோன் எடுத்து முந்நீர் விழாவும், முசுகுந்தனும் நெடுமுடிக்கிள்ளி வரைப்பட்ட அவன் வழியினரும் கொண்டாடிய இந்திர விழாவும், [[|முதலாம் இராசராச சோழன்|முதலாம் இராசராசன்]] பிறந்த நாளிற் கொண்டாடப்பட்ட சதயத் திருவிழாவும், போன்றவை சிறப்பு விழாவாகும். (பழந்தமிழ்ஆட்சி)
# தமிழக அரசர் விழா

## வெள்ளணி விழா

மன்னனின் முடிசூட்டு விழா வெள்ளணி விழா என்ற பெயரில் கொண்டாடப்பட்டது. இவ்விழாவில் விவசாயிகள், புலவர்கள் போன்றவர்களுக்கு தானங்கள் கொடுக்கப்பட்டன. கம்பராமாயணத்தில் வரும் *வெள்ளணி ஒத்த* என்ற வரியைக்கொண்டு கம்பர் காலத்திலும் இவ்விழா வெள்ளணி என்றே கூறப்பட்டது என்பதை அறியலாம்.
# விக்கிப்பீடியா:முதற்பக்கக் கட்டுரைகள்/சூலை 10, 2011

**குங்குமப்பூ** சாஃப்ரன் குரோக்கசு எனும் செடியின் பூவிலிருந்துத் தருவிக்கப்படும் நறுமணப் பொருளாகும். இப்பூவின் உலர்த்தப்பட்ட சூலக முடிகளும் சூல் தண்டுகளும் சமையலில் நறுமணத்திற்கும் வண்ணமூட்டவும் பயன்படுகின்றன. தென்மேற்கு ஆசியாவைத் தாயகமாகக் கொண்ட இது, நீண்டகாலமாக உலகின் மிகவும் விலை உயர்ந்த நறுமணப் பொருளாக இருந்துவருகிறது. பொதுவாக இப்பூ ஊதா நிறம் கொண்டதாகும். இதில் எளிதில் ஆவியாகும் ஆவியாகா நறுமணமிகு 150க்கும் மேற்பட்ட வேதிச்சேர்மங்கள் உள்ளன. இது 3,000 ஆண்டுகளாகப் பயிரிடப்பட்டு வருகின்றது. வடமேற்கு ஈரானில் 50,000 ஆண்டுகள் பழமையான ஓவியங்களில் இதன் நிறமிகள் கண்டெடுக்கப்பட்டுள்ளன. குங்குமப்பூ உற்பத்தியில் ஈரான் முதலிடம் வகிக்கிறது. குங்குமப்பூவின் தரம் அதன் நிறம், சுவை, நறுமணம் ஆகியவற்றை வைத்து அளவிடப்படுகிறது. குங்குமப்பூவின் வலிமையான சுவை, நறுமணம், வண்ணமூட்டும் விளைவு ஆகியவற்றின் அடையாளமான மிக அடர்ந்த பழுப்பு-ஊதா வண்ணம் கொண்ட காஷ்மீர் வகை உலகின் அடர்நிறக் குங்குமப்பூ வகைகளுள் ஒன்றாக விளங்குகிறது. *மேலும்...*
---  
**தனிநாயகம் அடிகள்** (1913-1980) ஈழத்துத் தமிழறிஞர். உலகத் தமிழாராய்ச்சி நிறுவனம் அமைக்க அடிகோலியவர். யாழ்ப்பாணம், கரம்பொனில் இந்துவாகப் பிறந்தவர், கிறிஸ்தவ சமயத்தை தழுவியபோது ஏற்றுக்கொண்ட பெயர் *சேவியர் ஸ்தனிசுலாசு*. அண்ணாமலைப் பல்கலைக்கழகத்தில் முதுகலைப் பட்டமும், லண்டனில் முனைவர் பட்டமும் பெற்ற இவர் இலங்கைப் பல்கலைக்கழகத்தில் தமிழ் விரிவுரையாளராகவும், பின்னர் மலாயா பல்கலைக்கழகத்தில் இந்தியக் கல்வியாய்வுகள் துறையிலே தலைமைப் பேராசிரியராகவும், பிரான்சுக் கல்லூரியிலும், நேப்பிள்ஸ் பல்கலைக்கழகத்திலும் சிறப்புப் பேராசிரியராகவும் பணியாற்றினார். கத்தோலிக்க துறவியாக தனது பணியை ஆரம்பித்த தனிநாயகம் அடிகள் தமிழை முறைப்படி கற்றுத் தேர்ந்து ஒரு தமிழ் வளர்க்கும், பரப்பும் தூதராகத் திகழ்ந்தார். *தமிழ்க் கல்ச்சர்* என்ற ஆங்கில காலாண்டிதழை ஆரம்பித்து அதன் ஆசிரியராக 1951-1959 வரை இருந்தார். 1961 இல் சென்னையில் *தமிழ்ப் பண்பாட்டுக் கழகம்* என்ற அமைப்பைத் தோற்றுவித்தார். மொத்தம் 137 நூல்களை எழுதினார். மலேசியாவில் பணி புரியும் காலத்தில் உலகத் தமிழாராய்ச்சி நிறுவனத்தின் தோற்றுநர்களில் ஒருவராக இருந்து செயற்பட்டார். அதன் முதல் மாநாட்டினை கோலாலம்பூரில் நடத்தினார். *மேலும்...*
# வினோத் குப்தா மேலாண்மை பள்ளி

**வினோத் குப்தா மேலாண்மை பள்ளி** (Vinod Gupta School of Management) இந்தியாவில் மேற்கு வங்க மாநிலத்தில் கரக்பூரில் உள்ள இ.தொ.க கரக்பூர் வளாகத்தில் 1993ஆம் ஆண்டு துவங்கப்பட்ட ஓர் மேலாண்மை பள்ளியாகும். இந்திய தொழில்நுட்பக் கழக அமைப்பில் நிறுவப்பட்ட முதலாவதான மேலாண்மை பள்ளி இதுவே ஆகும். இ.தொ.க கரக்பூரின் சீரிய முன்னாள் மாணவரும் வாழ்நாள் சிறப்பு உறுப்பினருமான வினோத் குப்தாவின் முயற்சியால் இந்த பள்ளி நிறுவப்பட்டது.
# வினோத் குப்தா மேலாண்மை பள்ளி

## வரலாறு

1993ஆம் ஆண்டு இ.தொ.க கரக்பூரின் சீரிய முன்னாள் மாணவர் வினோத் குப்தா அளித்த நன்கொடை $2 மில்லியனுடன் இந்திய அரசும் இணையான நிதி அளித்து தங்கள் வணிக நிறுவனங்களின் மேம்பாட்டிற்கு தொழில்நுட்பத்தை அறிந்து அதனை பயன்படுத்தும் கல்வியை வருங்கால மேலாளர்களுக்கு வழங்கும் வகையில் வினோத் குப்தா மேலாண்மை பள்ளி, இ.தொ.க கரக்பூர் நிறுவப்பட்டது. இதற்கான கால்கோள் விழா சூலை, 1994இல் அன்றைய குடியரசுத் தலைவர் சங்கர் தயாள் சர்மா தலைமையில் நடைபெற்றது. பின்னர் இந்தப் பள்ளிக்காக கட்டப்பட்ட புதிய கட்டிடத்திற்கு திசம்பர் 1996இல் இடம் பெயர்ந்தது.
# வினோத் குப்தா மேலாண்மை பள்ளி

## மாணவர் விடுதிகள்

வினோத் குப்தா மேலாண்மைப் பள்ளியின் அனைத்து மாணவர்களுக்கும் தங்குமிடங்கள் கொடுக்கப்படுகின்றன. இந்த மாணவர் விடுதிகள் மேலாண்மைப் பள்ளி மாணவர்களுக்கு மட்டுமன்றி இந்திய தொழில்நுட்பக் கழக மாணவர்களுக்கும் பகிர்ந்தளிக்கப்படுகிறது. இந்த விடுதிகளின் பராமரிப்பு, விடுதி மேலாண்மைக் குழுக்களிடம் உள்ளன.
# வினோத் குப்தா மேலாண்மை பள்ளி

## மாணவர் விடுதிகள்

### ஆண்களுக்கான விடுதிகள்

வித்யா சாகர், சகதீசு சந்திர போசு, மதன் மோகன் மாளவியா ஆகியன இப்பள்ளிக்கான விடுதிகள், இங்கு ஒருவர் அல்லது இருவர் தங்கும் அறைகளாக இருக்கின்றன. இந்த அறைகளில் வழங்கப்பட்டுள்ள இணையச் சேவைக்காக மாணவர்கள் கட்டணம் செலுத்த வேண்டும்.
# வினோத் குப்தா மேலாண்மை பள்ளி

## மாணவர் விடுதிகள்

### பெண்களுக்கான விடுதிகள்

சரோஜினி நாயுடு, இந்திரா காந்தி, அன்னை தெரசா, ராணி இலட்சுமிபாய் விடுதிகள் பெண்களுக்கானவை.
# வினோத் குப்தா மேலாண்மை பள்ளி

## வெளியிணைப்புகள்

- Students Listing
- VGSoM Homepage
- IIT Kharagpur Website
# மத்தவிலாசம்

**மத்தவிலாசம்** (मत्तविलासप्रहसन, மத்தவிலாச பிரஹசனம்) கி.பி 7-ஆம் நூற்றாண்டில் பல்லவ அரசர் முதலாம் மகேந்திரவர்மரால் இயற்றப்பட்ட ஒரு சமற்கிருத அங்கத நாடகம். இதனைத் தவிர பகவதஜ்ஜூகம் என்ற நாடகத்தையும் மகேந்திரவர்ம பல்லவர் இயற்றியுள்ளார்.  
ஒரு பகுதி நாடகமான மத்தவிலாசம் புறச்சமய சைவப் பிரிவுகளான கபாலிகம், பாசுபதம் ஆகியவற்றின் பழக்க வழக்கங்களையும் புத்த துறவிகளையும் பகடி செய்கிறது. பல்லவப் பேரரசின் தலைநகரான காஞ்சிபுரத்தில் மது போதையில் நிதானமிழந்திருக்கும் கபாலிகன் சத்யசோமன் அவனது மனைவி தேவசோமா ஆகியோரின் செய்கைகளை விவரிக்கிறது. புத்த துறவி நாகசேனன், பாசுபத பிரிவைச் சேர்ந்த பாசுபதன் ஆகியோர் இந்நாடகத்தின் பிற முக்கிய கதை மாந்தர். கபாலிக, புத்த மதங்களை நையாண்டி செய்வதோடு, 7-ஆம் நூற்றாண்டு காஞ்சிபுரத்தின் தோற்றத்தைப் பற்றியும் இந்நாடகம் விரிவாகப் பேசுகிறது.
# முக்கூடற் பள்ளு

**முக்கூடற்பள்ளு** என்பது பள்ளு என்ற சிற்றிலக்கிய வகையில் சிறந்த நூல் ஆகும். நெல்லை மாவட்டத்தில் உள்ள பொருநை நதியோடு சித்ரா ஆறு, கோதண்டராமன் ஆறு ஆகிய இரு ஆறுகளும் வந்து கலக்கின்ற வடகிழக்கு பகுதியில் அமைந்துள்ள ஆற்றங்கரையில் முக்கூடல் என்ற நகரம் உள்ளது. இங்கு எழுந்தருளியுள்ள அழகர் பெருமானை இந்த நூல் போற்றி எழுதப்பட்டுள்ளது. இந்த நூலின் காலம் கி.பி. 1680 ஆண்டு நாயக்க மன்னர்கள் ஆட்சி காலம் எனக் குறிப்பிடப்படுகின்றது. இதனை சொல் நயத்தோடும், ஓசை நயத்தோடும், சிலேடை நயத்தோடும் எழுதிய புலவன் யார் என்றே தெரியவில்லை.
# முக்கூடற் பள்ளு

## நூல் அமைப்பு

குடும்பன் என்னும் பொதுப்பெயரால் குறிப்பிடப்படும் உழவன் இந்த நூலின் பாட்டுடைத் தலைவன். முக்கூடற் பள்ளியாகிய மூத்த பள்ளி குடும்பனின் முதல் மனைவி. மருதூர்ப் பள்ளியாகிய இளைய பள்ளி குடும்பனின் இரண்டாவது மனைவி. இவர்கள் அழகர் கோயிலுக்கு உரிய பண்ணை நிலத்தைப் பயிரிட்டு வாழ்பவர்கள். பண்ணைக்காரன் என்பவர் கோயில் நிலத்தைக் கண்காணிக்கும் நிலக்கிழார்.  
இவர்களின் உரையாடலாக இந்த நூல் நாடக வடிவத்தில் அமைந்துள்ளது.  
இந்த நூல் உழவுத் தொழிலின் மேன்மையைப் புலப்படுத்தி அக்கால உழவுத் தொழிலை விளக்குகிறது. வித்து-வகை, மாடு-வகை, ஏர்-வகை முதலானவற்றைக் கூறும் பள்ளி (அடிமை) அக்கால வேளாண்மை முறைமையைக் காட்டுகிறது.
# திருமூலர்

**திருமூலர்** அல்லது **திருமூல நாயனார்** (*Tirumular*) சேக்கிழார் சுவாமிகளால் புகழ்ந்து பேசப்பட்ட அறுபத்து மூன்று நாயன்மார்களில் ஒருவரும், பதினெண் சித்தர்களுள் ஒருவரும் ஆவார். இவர் சிறந்த ஞானியாய் விளங்கியவர். திருமூலர் வரலாற்றை நம்பியாண்டார் நம்பிகள் திருத்தொண்டர் திருவந்தாதியில் சுருக்கமாய்க் கூறுகிறார். இவர் வாழ்ந்த காலம் பொ.ஊ.மு. 5000 வருடங்களுக்கு முந்தயது எனினும் இவரால் அருளப்பட்ட திருமந்திரமாலை பல காலத்திற்குப் பின்னரே உலகிற்கு வழங்கப்பட்டது என்பதால் தற்கால அறிஞர்கள் பொ.ஊ. என்று கூறுகின்றனர். இது 3000 பாடல்களைக் கொண்டது. இதனைச் சைவத்திருமுறை பன்னிரண்டினுள் பத்தாவது திருமுறையாய்த் தொகுத்துள்ளனர்.
# திருமூலர்

## திருமூல சித்தர்

திருமூலர் பெயரில் 12-இக்கு மேற்பட்ட நூல்கள் வெளிவந்துள்ளன. அவை பொ.ஊ. 16-ஆம் நூற்றாண்டில் தோன்றியவை. "திருமூல சித்தர்" திருமூலர் அல்லர். வைத்தியம், யோகம், ஞானம் முதலான பொருள்கள் பற்றியவை அவை. திருமூலர் திருமந்திரம் **கலிவிருத்தம் என்னும் யாப்பினால் ஆன நூல்.** பிற்காலத்தில் கலிவிருத்த யாப்பில் தோன்றிய நூல்கள் பலவற்றிற்குத் திருமூலர் பெயரைச் சேர்த்துவிட்டனர். இப்படி உருவான ஒரு புலவரின் பெயர்தான் திருமூல சித்தர்.
# திருமூலர்

## குருபூசை

திருமூல நாயனார் குருபூசை: ஐப்பசி அசுவதி
# சைலேஷ் ஜெ.மேத்தா மேலாண்மை பள்ளி

**சைலேஷ் ஜே. மேத்தா மேலாண்மை பள்ளி ** (Shailesh J. Mehta School of Management, சுருக்கமாக SJMSOM அல்லது SOM) இந்திய தொழில்நுட்பக் கழகம் மும்பையின் வளாகத்தில் இயங்கும் ஓர் மேலாண்மை மற்றும் ஆய்வுக்கான பள்ளியாகும் இது 1995ஆம் ஆண்டு பல்துறைக் கல்வியை வளர்க்கும் முகமாகவும் விரைவாக மாறிவரும் வணிகச்சூழலைக் கருத்தில் கொண்டும் தொழில்நுட்பப் பின்னணி கொண்ட மேலாளர்களை *மறுமலர்ச்சித் தலைவர்களாக* வளர்க்கும் நோக்கத்துடனும் நிறுவப்பட்டது.. இதொக மும்பையின் சீர்மிகு முன்னாள் மாணவரும் இந்தப் பள்ளி நிறுவப்பட நிதி உதவி செய்தவருமான முனைவர்.சைலேஷ் ஜே மேத்தாவின் நினைவாக 2000ஆம் ஆண்டில் தற்போதைய பெயர் வைக்கப்பட்டது. இதன் தற்போதைய தலைவராக கருணா ஜைன் என்பவர் உள்ளார்.
# கருவயிற்றுப் பூங்குயில்

**கருவயிற்றுப் பூங்குயில்** (***Phaenicophaeus diardi***) என்பது குயிற் குடும்பத்தில் பூங்குயில் பேரினத்தில் உள்ள ஒரு அழகிய பறவையாகும். இவ்வினம் புரூணை, இந்தோனேசியா, மலேசியா, மியன்மார், சிங்கப்பூர், தாய்லாந்து போன்ற தென்கிழக்காசிய நாடுகளில் காணப்படுகின்றது.  
இதன் இயற்கை வாழிடங்கள் அயன மண்டல மற்றும் துணை அயன மண்டல ஈரலிப்பான தாழ்நிலக் காடுகளும் துணை அயன மண்டல அல்லது அயன மண்டலக் கண்டற் காடுகளும் ஆகும். தென்கிழக்காசியாவில் இவ்வினத்தின் வாழிட இழப்பு இதன் இருப்பைக் கேள்விக்குறியாக்கியுள்ளது.
# கருவயிற்றுப் பூங்குயில்

## மூலம்

- BirdLife International 2004. Phaenicophaeus diardi . 2006 IUCN Red List of Threatened Species. Downloaded on 24 July 2007.
# மேலாண்மை கல்வித் துறை இ. தொ. க தில்லி

**மேலாண்மை கல்வித் துறை இ. தொ. க தில்லி **(Department of Management Studies IIT Delhi, சுருக்கமாக DMSIITD) இந்திய தொழில்நுட்பக் கழகம் தில்லியின் மேலாண்மை கல்வித் துறையினால் நடத்தப்படும் ஓர் மேலாண்மை பள்ளியாகும். இ.தொ.க தில்லியின் சட்டங்களை மாற்றியமைத்து 1993 ஆம் ஆண்டு துவக்கப்பட்ட இந்தப் பள்ளி தற்போது மேலாண்மை அமைப்புகளில் குவியப்படுத்திய ஈராண்டு முழுநேர எம்பிஏ பட்டப்படிப்பையும் பாரதி தொலைதொடர்பு தொழில்நுட்பம் மற்றும் மேலாண்மைப் பள்ளி என்ற பெயரில் தொலைதொடர்பு மேலாண்மை முறைமைகளைக் குவியப்படுத்தி ஈராண்டு முழுநேர எம்பிஏ திட்டத்தையும், தொழில்நுட்ப மேலாண்மை குறித்த மூன்றாண்டு பகுதிநேர எம்பிஏ திட்டத்தையும் நடத்தி வருகிறது.
# மேலாண்மை கல்வித் துறை இ. தொ. க தில்லி

## வெளியிணைப்புகள்

- Department of Management Studies, IIT Delhi's Official Website
# கபில வயிற்றுப் பூங்குயில்

**கபில வயிற்றுப் பூங்குயில்** (***Phaenicophaeus sumatranus***) என்பது குயிற் குடும்பத்தில் பூங்குயில் பேரினத்தில் உள்ள ஒரு அழகிய பறவையாகும். இவ்வினம் புரூணை, இந்தோனேசியா, மலேசியா, மியன்மார், சிங்கப்பூர், தாய்லாந்து போன்ற தென்கிழக்காசிய நாடுகளில் காணப்படுகின்றது.  
இதன் இயற்கை வாழிடங்கள் அயன மண்டல மற்றும் துணை அயன மண்டல ஈரலிப்பான தாழ்நிலக் காடுகளும் துணை அயன மண்டல அல்லது அயன மண்டலக் கண்டற் காடுகளும் ஆகும். தென்கிழக்காசியாவில் இவ்வினத்தின் வாழிட இழப்பு இதன் இருப்பைக் கேள்விக்குறியாக்கியுள்ளது.  
கபில வயிற்றுப் பூங்குயில் என்பது கபில மார்புப் பூங்குயில் இனத்திலும் வேறுபட்டதாகும்.
# கபில வயிற்றுப் பூங்குயில்

## மூலம்

- BirdLife International 2004. Phaenicophaeus diardi . 2006 IUCN Red List of Threatened Species. Downloaded on 24 July 2007.
# செஞ்சொண்டுப் பூங்குயில்

**செஞ்சொண்டுப் பூங்குயில்** (***ஜான்க்ளோசுடோமசு சாவகனிகசு***) என்பது குயிற் குடும்பத்தில் *ஜான்க்ளோசுடோமசு* பேரினத்தில் உள்ள ஒரு அழகிய பறவையாகும். இவ்வினம் புரூணை, இந்தோனேசியா, மலேசியா, மியன்மார், சிங்கப்பூர், தாய்லாந்து போன்ற தென்கிழக்காசிய நாடுகளில் காணப்படுகின்றது.  
இதன் இயற்கை வாழிடங்கள் அயன மண்டல மற்றும் துணைஅயன மண்டல உலர் காடுகளாகும்.
# கொடைக்கானல் பண்பலை வானொலி நிலையம்

தமிழ்நாட்டில் திண்டுக்கல் மாவட்டத்திலுள்ள கொடைக்கானல் மலைப்பகுதியில் அகில இந்திய வானொலி நிலையத்தால்(100.5 FM) அமைக்கப்பட்டுள்ள வானொலி நிலையம் **கொடைக்கானல் பண்பலை வானொலி நிலையம்** ஆகும். இது “கோடை பண்பலை வானொலி நிலையம்” என்ற பெயரிலும் அழைக்கப்படுகிறது. இந்த வானொலி நிலையம் மூலம் காலை 4.55 மணி முதல் இரவு 12.00 மணி வரை பல்வேறு பொழுதுபோக்கு பாடல்கள், நிகழ்ச்சிகள் ஒலிபரப்பு செய்யப்படுகின்றன. இதன் நிகழ்ச்சிகளில் பெரும்பாலானவை நேயர்களுடன் தொடர்புடைய நிகழ்ச்சிகளாக இருக்கின்றன. இவ்வானொலியில் தொலைபேசி, குறுந்தகவல், கடிதங்கள் வழியாகவும் நேயர்கள் விரும்பிக் கேட்கும் பாடல்கள் நிகழ்ச்சிக்கேற்றவாறு ஒலிபரப்பப்படுகின்றன. இந்த வானொலி நிலையத்தின் ஒலிபரப்புகள் தமிழ்நாட்டில் 24 மாவட்டங்களிலும், கேரளாவில் ஒரு சில மாவட்டங்களிலும் சென்றடைகிறது. இதனால் இந்த வானொலிக்கு அதிக அளவில் நேயர்கள் இருக்கின்றனர். 2000 ஆம் துவங்கப்பட்ட இது 19 பண்பலை நிலையங்களுக்கு ஒலிபரப்பு சேவையை வழங்குகிறது.
# மேலாண்மை கல்வித் துறை இ. தொ. க ரூர்க்கி

**மேலாண்மை கல்வித் துறை இ. தொ. க ரூர்க்கி ** (Department of Management Studies, DoMS) இந்திய தொழில்நுட்பக் கழகம் ரூர்க்கியில் இந்தியத் தொழில்நுட்பக் கழகங்களில் மேலாண்மைக் கல்வி வழங்கும் திட்டத்தின்படி 1998ஆம் ஆண்டு துவங்கப்பட்ட ஓர் மேலாண்மை பள்ளியாகும். இங்கு ஈராண்டு முழுநேர எம்பிஏ பாடதிட்டமும் பல்வேறு சிறப்புப் பாடங்களில் முனைவர் பட்டத்திட்டங்களும் வழங்கப்படுகின்றன.
# மேலாண்மை கல்வித் துறை இ. தொ. க ரூர்க்கி

## வளாகம்

இ.தொ.க ரூர்க்கியின் மேலாண்மைப் பள்ளி இதற்கென சிறப்பாக வடிவமைக்கப்பட்ட இருதள கட்டிடமொன்றில் இயங்குகிறது. இதில் வகுப்பு அறைகள், கணினி மையம், நூலகம், ஒலி ஒளி உதவிகளுடன் கூடிய அரங்கம் ஆகியன உள்ளன. இந்தக் கட்டிடம் முழுமையும் கம்பியில்லா இணைய பரப்பு (வை-ஃபை) வழங்கப்பட்டுள்ளது.
# மேலாண்மை கல்வித் துறை இ. தொ. க ரூர்க்கி

## பட்டப்படிப்பு

இங்கு எம்பிஏ பட்டப்படிப்பு கீழ்காணும் சிறப்புப் பாடங்களில் ஏதேனும் இரண்டில் விருப்பத்தேர்வு பெறுமாறு அமைக்கப்பட்டுள்ளது:
MBA at IIT Roorkee is it offers a dual specialization in any two of the following categories:
1. சந்தைப்படுத்துதல்
1. நிதி
1. தகவல் தொழில்நுட்பம்
1. இயக்கங்கள்
# மேலாண்மை கல்வித் துறை இ. தொ. க ரூர்க்கி

## சேர்க்கைகள்

ஒவ்வொரு ஆண்டும் இ.தொ.கழகங்களும் இந்திய அறிவியல் கழகமும் இணைந்து நடத்தும் ஒருங்கிணைந்த மேலாண்மை நுழைவு தேர்வு (JMET) வழியாக சேர்க்கைகள் நடைபெறுகின்றன.. தேர்விற்குப் பிறகு இப்பள்ளியின் இணையதளத்திலிருந்து விண்ணப்ப படிவத்தை தரவிறக்கி விண்ணப்பிக்க வேண்டும். நுழைவுத்தேர்வு மதிப்பெண்கள், முந்தைய கல்விநிறுவனங்களில் நிலையான மதிப்பெண்கள், தகுதிகள் மற்றும் வேலை துய்ப்பறிவு ஆகியன கொண்டு குழு உரையாடல்/நேர்காணலுக்கு அழைக்கப்படுகின்றனர்.
# பசுஞ் சொண்டுப் பூங்குயில்

**பசுஞ் சொண்டுப் பூங்குயில்** (*Phaenicophaeus tristis*) என்பது இந்தியாவிலும் தென்கிழக்காசியாவிலும் காணப்படும் குயிலினப் பறவையாகும். இப்பறவைகள் மங்கிய ஒளிர் நீலக் கறுப்பானவையாகவும் நுனிப் பகுதியில் வெண்ணிற இறகுகளுடன் கூடிய நீண்ட வாலைக் கொண்டனவாகவும் காணப்படும். இதன் சொண்டு கூர்மையாயும் வளைந்தும் இருக்கும். பசுஞ் சொண்டுப் பூங்குயில்கள் உலர் புதர்களிலும் அடர்த்தி குறைந்த காடுகளிலும் காணப்படும்.
# ஆகென் கிலிநெர்டு

**ஆகென் கிலிநெர்டு** (*Hagen Kleinert*, பிறப்பு: சூன் 15, 1941) செருமனிய இயற்பியலாளர். இவர் 1968-இல் இருந்து பெர்லின், சுயாதீனப் பல்கலைக்கழகத்தில், ஐன்ஸ்டீன் இயற்பியல் ஆய்வு மையத்தில் கொள்கைநிலை இயற்பியல் பேராசிரியராகப் பணியாற்றி வருகிறார். இவருக்கு திமிசோரவின் மேற்கு பல்கலைகழகமும், கிர்கிசு - உருசிய சிலாவிக் பல்கலைகழகமும் கௌரவ டாக்டர் பட்டம் வழங்கியுள்ளது.  
இவரது துகள் மற்றும் திட நிலை இயற்பியல் பங்களிப்புகளுக்காக 2008 இல் பதக்கத்துடன் கூடிய மேக்ஸ் போர்ன் பரிசு வழங்கப்பட்டது. லேவ் லண்டாவுவின் 100வது பிறந்த நாளில், 2008ன் மஜோறன பரிசை வென்றார்.  
இவர் 370 க்கும் மேற்பட்ட ஆய்வு ஏடுகளில் பங்களித்துள்ளார். இவரது பங்களிப்பு கணித இயற்பியல், அடிப்படைத் துகள் இயற்பியல், அணுக்கரு இயற்பியல், திண்மை நிலை, திரவ படிகங்கள், உயிர் சவ்வுகள், பாலிமர்கள் மற்றும் நிதி சந்தைகள்]] ஆகும். இவர் கொள்கைநிலை இயற்பியலில் பல புத்தகங்களை எழுதியுள்ளார்.  
ஹனோவர் பல்கலைக்கழகத்திலும், ஜோர்ஜியத் தொழில்நுட்ப நிறுவனத்திலும் பட்டம் பெற்று, பெருவெடிப்பு கோட்பாட்டின் தந்தையான ஜார்ஜ் கமோவ் இடம் பொது சார்பியல் பயின்றார்.  
1972 ல் ஒரு இளம் பேராசிரியரான கிலிநெர்டு, கலிபோர்னியா தொழில்நுட்பக் கழகத்தின் குறிப்பிடத்தக்க அமெரிக்க இயற்பியலாளர் ரிச்சர்ட் ஃபேய்ன்மேனால் மிகவும் ஈர்க்கப்பட்டார். ஃபேயின்மேனின் தத்துவங்களைப் பயன்படுத்தி ஐதரசன் அணுவின் ஆற்றல் மட்டங்களைக் கண்டுபிடித்தார்..
# நீலக்கண்ணி

**நீலக்கண்ணி** அல்லது **நீல முகப் பூங்குயில்** (*Phaenicophaeus viridirostris *), என்பது குயிற் குடும்பத்தில் பூங்குயில் பேரினத்தில் உள்ள ஒரு பறவையாகும். இவ்வினம் இலங்கையிலும் தென்னிந்தியாவிலும் மாத்திரமே காணப்படுகிறது.  
நீல முகப் பூங்குயில்கள் அடர்த்தி குறைந்த காடுகளிலும் புதர்களிலுமே வாழ்கின்றன. இவை முட்களடர்ந்த இடங்களிலேயே தம் கூடுகளை அமைக்கும். இது கூச்சம் நிறைந்த பறவை. இது கூடுகட்டி முட்டையிட்டு இனப்பெருக்கம் செய்யக்கூடியது. ஒரு முறைக்குப் பொதுவாக இரண்டு முட்டைகளையே இடும் இவை, சில வேளைகளில் மூன்று முட்டைகளையும் இடுவதுண்டு.  
இது 39 செமீ வரை வளர்ச்சியடையக்கூடிய பறவையினம் ஆகும். இதன் முதுகுப் புறமும் தலையும் கடும் பச்சை நிறத்திலும் வாலின் மேற்பகுதி பச்சையும் நுனிப் பகுதி வெள்ளையும் கொண்டிருக்கும். இதன் தொண்டைப் பகுதியும் வயிற்றுப் புறமும் இளம் பச்சையாக இருக்கும். இதன் கண்களை சுற்றிப் பெரிய நீலத் திட்டுக்கள் காணப்படும். இதன் சொண்டு பச்சை நிறமானது. இவ்வினத்தின் ஆண், பெண் பறவைகளை நிற வேறுபாடு அற்றிருக்கும். இதன் குஞ்சுகள் பெரிய பறவைகளை விட நிறம் மங்கியனவாகக் காணப்படும்.  
நீல முகப் பூங்குயில்கள் பல்வேறு வகையான சிறு பூச்சிகளையும் மயிர்க்கொட்டிகளையும் சிறு முள்ளந்தண்டுளிகளையும் உணவாகக் கொள்ளும். இவை திறு பழங்களையும் சிலவேளைகளில் உண்பதுண்டு.